kumakalat ang alingawngaw na ang mag aalahas ay magpapabaha ng brillante, magtatapon ng dakotdakot na perlas, alang alang sa anak ng kaniyang kasama, at sa dahilang hindi siya makapagpista dahil sa wala siyang bahay na sarili at dahil sa siyay matandang bagong tao, ay sasamantalahin ang pagkakataon upang biglain ang bayang pilipino ng isang daramdaming pagpapaalam. ang boong maynila ay humahanda nang mapapaanyayahan: kailan may hindi pumasok ang pagkagulumihanan sa mga budhi ng gayon kabagsik na gaya ng hinalang baka di maanyayahan. nangag uunahan sa pakikipag ibigang mabuti kay simoun, at maraming lalaki, ang sa pilit ng kanilang mga asawa, ang bumili ng mga tanak at mga zinc upang maging kaibigan ni. timoteo pelaez. sumapit din ang araw. si simoun, magmula sa umaga, ay hindi umalis sa kaniyang bahay, dahil sa pag aayos ng kaniyang mga sandata at mga hiyas. ang kaniyang malaking kayamanan, ay nasa sa loob na ng malaking takbang patalim na may sapot na lona.